отличия, да създаде в групата „специални сили“ на партията по строителството и да формира групова партийна парадигма по строителството от „стратегически партийни комитети, укрепнали партийни клонове и да отличи партийните членове [...] Корпоративното развитие е неделимо от правилното ръководство на Партията. Винаги трябва да сме благодарни и да поемаме отговорност, като същевременно се уповаваме на обществото. Партийният комитет на групата Hengtong е поел голямата отговорност да следи отблизо националната стратегия за развитие и разглежда работата по партийното строителство като начин за постигане на тясното интегриране на корпоративното развитие в националната стратегия и за оползотворяване на изключителните възможности за още по-голямо разрастване и укрепване“ (55).
 (103)
 Освен това Комисията установи, че частното дружество YOFC също се намира под влиянието на държавата, по-специално чрез ролята на ККП в дейността на дружеството. На уебсайта на дружеството е дадена информация за такова взаимодействие, като се описва мероприятие за честване на 97-ата годишнина от основаването на ККП: „По време на срещата другарят Ma Jie, секретар на партийния комитет и председател на YOFC, изнесе важен доклад. Секретарят Ma Jie представи изчерпателно обобщение на дейността на дружеството, свързана с партийното строителство, и условията на работа през изминалата година, и представи бъдещите изисквания за работа. Той посочи: През изминалата година под подходящото ръководство на организациите от по-високо равнище, в съответствие с цялостното развитие и изискванията на партийния оперативен комитет на високотехнологичната зона в Donghu, партийният комитет на дружеството внимателно изучи и следва духа на 19-ия Конгрес на Китайската комунистическа партия, и насочи вниманието си върху цялостното развитие на YOFC. [...] В доклада секретарят Ma Jie анализира също предизвикателствата, пред които е било изправено YOFC през 2018 г., и изиска от всички членове на партията да прилагат ефективно петте стратегически мерки на дружеството за ускоряване на неговото преобразуване и развитие. [...] Той настоя: [...] Водени от духа на доклада от 19-ия Национален конгрес на Китайската комунистическа партия и приемайки 30-годишнината на YOFC като възможност, ние ще дадем своя нов принос за съвършено новото бъдеще на дружеството, постигайки нов триумф“ (56). Една година по-късно, по случай 98-ата годишнина на ККП, YOFC също докладва, че през 2019 г. „партийният комитет на YOFC е удостоен с почетното звание „Модерна партийна организация“ на високотехнологичната зона в Donghu“. По време на мероприятието председателят и секретар Ma Jie „призова всички членове на партията да развеят високо великото знаме на социализма с китайски характеристики и да вкоренят дълбоко „четирите вида съзнание“, да укрепят „четирите вида самоувереност“, да прилагат „двата вида подкрепа“, да следват примера, да приемат напредничавите за образец, да изпълняват задълженията си усърдно, да възприемат и да предават пионерския и новаторски дух на по-старото поколение революционери и изтъкнати личности като пример, да привличат изцяло партийните организации на местно равнище като „бойни крепости“, както и новаторски настроени и образцови членове на партията, да се стремят към цялостно изпълнение на бизнес целите на YOFC през 2019 г. и да представят изключителните постижения като подарък за 98-ата годишнина от основаването на Китайската комунистическа партия и за 70-годишнината от основаването на Китайска народна република!“ (57).
 (104)
 Самите структури на